Anderson hoop om voor Franse Ope te speel | Netwerk24
5 vas wat hulle glo as polisielede voordoen
Vyf mans wat hulself as polisielede voorgedoen het, is in Thabazimbi, Limpopo, in hegtenis geneem.
Twee mans is Maandag op die N7 naby Philadelphia in die Wes-Kaap met perlemoen met 'n geraamde straatwaarde van sowat R9,9 miljoen in hul besit betrap en in hegtenis geneem.
Vyf vasgetrek nadat polisie dagga van R3 m. kry
Meer as R3 miljoen se dagga wat glo vir Kaapstad bestem was, is in die Oos-Kaap onderskep.
Kommer oor Harris se rug voor Franse Ope
Suid-Afrika se Lloyd Harris het hom weens 'n knaende rugbesering aan die ATP250-toernooi Dinsdag in Lyon onttrek.
Puma se loopbaan die nekslag toegedien
'n Nekbesering wat die Pumas se AJ le Roux in 'n oefening opgedoen het, het sy rugbyloopbaan voortydig tot 'n einde laat kom.
Dokters sê Tokio 'kan nie Spele bekostig'
'n Voorste mediese vereniging span al sy kragte in agter die groeiende protes en pleidooie dat die Olimpiese Spele in Tokio afgelas moet word.
"Die verskil tussen 10 MW en 50 MW is 'n akademiese debat. Die meerderheid in die mark het gesê hulle is gelukkig met 10 MW, en ons is nog nie gereed vir 50 MW nie.".
Die Suid-Afrikaanse Staatsteater en die rolprentverspreider Ster-Kinekor gaan van Junie vanjaar saamwerk om teaterproduksies in sekere rolprentteaters landwyd te vertoon.
Covid maak plaaslike deure vir opera-ster oop
Die meetsnoere het mooi vir die internasionale sensasie William Berger – oftewel ons eie Schalk Burger (sien kassie) – geval.
Ariana Grande trou met eiendomsagent
Die popster Ariana Grande (27) het die naweek ewige trou aan haar kêrel beloof – vyf maande nadat hulle verloof geraak het.
Anderson hoop om voor Franse Ope te speel
Deur Johann de Jager 04 Mei 2021 18:54
Die Suid-Afrikaanse tennisveteraan Kevin Anderson gaan steeds probeer om in vanjaar se Franse Ope te speel.
Die 34-jarige Anderson het Vrydag ná die eerste stel van sy kwarteindstryd in die Estoril-Ope in Portugal teen Marin Cilic weens 'n besering die handdoek ingegooi.
Kevin Anderson Foto: Getty Images
Hy beplan egter om met die toernooi in Lyon, wat op 17 Mei begin, na die spel terug te keer.
As dit nie gebeur nie, sal hy eers weer in die kwalifiseringsrondes vir die Franse Ope op Roland Garros in Parys in aksie wees.
Anderson word die afgelope twee jaar deur beserings gery en beklee daarom tans slegs die 100ste plek op die wêreldranglys.
Vrydag was die Suid-Afrikaner se eerste kwarteindstryd in vyf maande. Die sesde gekeurde Cilic van Kroasië het die eerste stel met 7-6(9/7) gewen, waarna Anderson hom in kennis gestel het dat hy nie verder gaan speel nie.
Die Suid-Afrikaner het ongemak van 'n spier aan die binnekant van sy linkerbobeen ondervind.
Die jaarlikse skouspel op Roland Garros, die tweede Grand Slam-toernooi van die jaar, begin op 30 Mei.
Hoewel Anderson speeloppervlakke verkies waarop die bal vinnig deurskiet, het hy al vier keer die vierde ronde in die Franse Ope gehaal, waarvan die laaste keer in 2018 was.
• Suid-Afrika se Lloyd Harris sal Dinsdagaand in die tweede ronde van die Madrid-Ope teen Alex de Minaur speel.
Die wenner gaan straks teen die derde gekeurde Dominic Thiem van Oostenryk speel.
Carlos Alcaraz Foto: Getty Images
• Die belowende Spaanse tiener Carlos Alcaraz sê intussen sy wedstryd teen Rafael Nadal Woensdag in die tweede ronde in Madrid is nie net 'n droom wat waar geword het nie, dis ook die beste verjaardaggeskenk wat hy nog sal ontvang. Hy vier Woensdag sy 18de verjaardag.
Alcaraz het aan Tennis Channel gesê dit is oorweldigend om teen sy kleintydse held te kan speel.
"Om teen Rafa hier in Madrid voor 'n Spaanse skare te speel is iets wat ek nooit sal vergeet nie. Ek sal baie van hom kan leer.
"Ek weet nie hoe om die gevoel te beskryf nie. Dis 'n droom wat waar geword het.
"Hulle sê altyd 'n 18de verjaardag is spesiaal, maar om teen een van die beste tennisspelers van alle tye – die beste, volgens my – te speel, gaan dit nog meer spesiaal maak.
"Rafa is een van my kinderhelde. Dit gaan baie spesiaal wees."
Alcaraz het Adrian Mannarino van Frankryk oortuigend met 6-4, 6-0 in die eerste ronde geklop.
Danksy sy vinnige opgang word hy reeds met Nadal vergelyk.
Volgens atptour.com was hy ná sy sege as 17-jarige oor Mannarino die jongste speler wat 'n wedstryd in Madrid gewen het sedert Nadal dit in 2004 as 'n 18-jarige vermag het.
"Daar sal baie vergelykings wees. Ek is seker hulle sal oor my en Rafa praat en die nuwe generasie met die legende vergelyk.
"Ek sal my bes doen. Ek moet my spel speel, probeer om aan te hou verbeter en dit te geniet. Ek sal senuweeagtig wees, maar ek sal probeer om so ontspanne as moontlik te speel en my beste te lewer."